དོན་ཚན་ཉེར་བདུན་པ།ཐན་སྐྱོན་གནས་ཚུལ་སྐོར་གྱི་ཆ་འཕྲིན་གཅིག་གྱུར་ཐོག་འགྲེམས་བསྒྲགས་བྱེད་པའི་ལམ་ལུགས་ལག་བསྟར་བྱེད་རྒྱུ།ཐན་སྐྱོན་གྱི་གནས་ཚུལ་དེ་རྫོང་རིམ་པ་ཡན་གྱི་མི་དམངས་སྲིད་གཞུང་གི་ཞོད་ཐན་འགོག་ཟོན་བཀོད་འདོམས་ལས་ཁུངས་ཀྱིས་གཅིག་གྱུར་ཐོག་ཞིབ་བཤེར་གཏན་འབེབས་དང་འགྲེམས་བསྒྲགས་བྱེད་རྒྱུ།ཐན་སྐྱོན་རིགས་རྫོང་རིམ་པ་ཡན་གྱི་མི་དམངས་སྲིད་གཞུང་གི་ཆུའི་སྲིད་འཛིན་གཙོ་འགན་སྡེ་ཚན་གྱིས་རིམ་པ་གཅིག་མཚུངས་ཀྱི་དམངས་སྲིད་སྡེ་ཚན་དང་མཉམ་དུ་ཞིབ་བཤེར་གཏན་འབེབས་དང་འགྲེམས་བསྒྲགས་བྱེད་རྒྱུ།ཐན་སྐྱོན་གྱིས་ཞིང་འབྲོག་ཐད་བཟོས་པའི་གནོད་འཚེའི་རིགས་རྫོང་རིམ་པ་ཡན་གྱི་མི་དམངས་སྲིད་གཞུང་གི་ཞིང་འབྲོག་གཙོ་འགན་སྡེ་ཚན་ནས་འགྲེམས་བསྒྲགས་བྱེད་རྒྱུ།ཐན་འགོག་དང་འབྲེལ་བ་ཡོད་པའི་གནམ་གཤིས་ཀྱི་ཆ་འཕྲིན་གནམ་དཔྱད་གཙོ་འགན་ལས་ཁུངས་ནས་འགྲེམས་བསྒྲགས་བྱེད་རྒྱུ།ཐན་འགོག་དང་འབྲེལ་བ་ཡོད་པའི་ཆུ་དཔྱད་ཐད་ཀྱི་ཆ་འཕྲིན་ཆུ་དཔྱད་ལས་ཁུངས་ནས་འགྲེམས་བསྒྲགས་བྱེད་རྒྱུ།ལས་ཁུངས་དང་མི་སྒེར་གང་ཞིག་ཡིན་རུང་ཐན་སྐྱོན་གནས་ཚུལ་སྐོར་གྱི་ཆ་འཕྲིན་སྤྱི་ཚོགས་ཐོག་འགྲེམས་བསྒྲགས་བྱེད་མི་ཆོག་པ་དང་།ཐན་སྐྱོན་གནས་ཚུལ་སྐོར་གྱི་ཆ་འཕྲིན་རྫུས་མ་སྤྱི་ཚོགས་ཐོག་འགྲེམས་སྤེལ་བྱེད་མི་ཆོགཚགས་པར་དུས་དེབ་དང་།རླུང་འཕྲིན།བརྙན་འཕྲིན།མཉམ་འབྲེལ་དྲ་རྒྱ་སོགས་སྨྱན་སྦྱོར་གྱིས་ངེས་པར་དུ་ཐན་སྐྱོན་གནས་ཚུལ་སྐོར་གྱི་ཆ་འཕྲིན་དུས་ཐོག་ཏུ་འགོད་དགོས་པ་མ་ཟད།འགྲེམས་བསྒྲགས་བྱེད་མཁན་ལས་ཁུངས་ཀྱི་མིང་དང་འགྲེམས་བསྒྲགས་བྱེད་པའི་དུས་ཚོད་གསལ་པོ་འགོད་དགོས།